Prima fotografie cu bebelușul prințesei Eugenie, nepoata reginei Elisabeta. Ce nume i-a pus, în semn de omagiu pentru prințul Philip. .
Prințesa Eugenie a publicat prima fotografie cu fiul ei și al lui Jack Brooksbank. Nepoata reginei Elisabeta a II-a a Marii Britanii a dezvăluit povestea din spatele alegerii numelui bebelușului. August Philip Hawke Brooksbank s-a născut pe 9 februarie.
Prințesa Eugenie și soțul ei, Jack Brooksbank, au ales ca fiul lor să îi poarte numele prințului Philip, bunicul lui Eugenie. Prințesa a publicat primele poze cu bebelușul pe contul ei de Instagram, unde a anunțat și că l-au numit pe micuț August Philip Hawke Brooksbank."Am vrut să vi-l prezentăm pe August Philip Hawke Brooksbank. Vă mulțumim pentru mesajele minunate. Nu putem exprima în cuvinte fericirea pe care o avem în inimi datorită acestui micuț. Suntem bucuroși să împărtășim cu voi aceste fotografii“, a scris prințesa Eugenie în descrierea postării. În imagini poți vedea că Jack s-a asortat cu fiul lui, purtând un pulover albastru, în timp ce proaspăta mămică purta o rochie crem. "Gândindu-ne la bunicul nostru, vi-l prezentăm pe băiețelul nostru“, a scris Eugenie într-un story, referindu-se la ducele de Edinburg, care în prezent este internat în spital, sub observația medicilor, după ce s-a simțit rău.